open-index/open-wikipedia-markdown huggingface dataset:
Բեռնարդո Անյոր

**Բեռնարդո Անյոր Ակոստա** (, ), վենեսուելացի ֆուտբոլիստ, «Կարակաս» ակումբի կիսապաշտպան։

Բեռնարդոյի փոքր եղբայրը՝ Խուանպին նույնպես պրոֆեսիոնալ ֆուտբոլիստ է, որը հանդես է գալիս իսպանական «Մալագա» ակումբում։

## Ակումբային կարիերա
Անյորը ֆուտբոլով զբաղվել սկսել է իր հայրենի քաղաքի «Կարակաս» ակումբի ակադեմիայում։

2007 թվականին նա տեղափոխվել է ԱՄՆ և ընդունվել Հարավային Ֆլորիդայի համալսարան, որտեղ սովորել է կոմերցիա։ Դասընթացների ընթացքում նա հանդես է եկել համալսարանի թիմում։ 2010 թվականին նա հաշվառվել է   ամառային լիգայի «Բրեյդենտոն Ակադեմիկս» ակումբում, սակայն ոչ մի հանդիպում չի անցկացրել թիմի կազմում։

2011 թվականի սկզբին Անորը տեղափոխվել է «Կոլամբուս Կրյու» ակումբ։ 2011 թվականի մարտի 26-ին՝ «Նյու-Յորք Ռեդ Բուլլզ» ակումբի դեմ խաղի ժամանակ նա կատարել է իր նորամուտը MLS-ում։ Հունիսի 19-ին՝ «Հյուստոն Դինամո» ակումբի դեմ խաղի ժամանակ Բեռնարդոն խփել է իր առաջին գոլը «Կոլամբուս» ակումբի կազմում։

2014 թվականի դեկտեմբերին Անորը տեղափոխվել է MLS-ի՝ «Սպորտինգ Կազան-Սիթի» ակումբ։

2016 թվականի փետրվարին Անորը վարձավճարային հիմունքներով տեղափոխվել է NASL-ի «Միննեսոտա Յունայթեդ» ակումբ»։ Ապրիլի 2-ին՝ «Կարոլինա Ռեյլխոքս» ակումբի դեմ խաղի ժամանակ նա կատարել է իր նորամուտը նոր թիմի կազմում։

2017 թվականի հունվարի 24-ին նա պայմանագիր է կնքել MLS-ի նորեկ «Միննեսոտա Յունայթեդ» ակումբի հետ, որը ձևավորվել է NASL-ի նախկին ակումբի հիման վրա։ 2017 թվականին Բեռնարդուն չի խաղացել վնասվածքի պատճառով և մրցաշրջանի ավարտին նրա պայմանագրի ժամկետը չի երկարաձգվել։

2018 թվականի սկզբին Անորը վերադարձել է Վենեսուելա՝ «Կարակաս» ակումբ։

## Ծանոթագրություններ

## Արտաքին հղումներ
* 
* 
* 

Կատեգորիա:Վենեսուելացի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Վենեսուելայի հավաքականի ֆուտբոլիստներ
Մակբեթ (ֆիլմ, 2015)

**Մակբեթ** (), ռեժիսոր Ջասթին Կուրզելի գեղարվեստական ֆիլմը՝ նկարահանված ըստ Թոդ Լուիսոյի, Ջեյքոբ Քոսկոֆի ու Մայքլ Լեսլիի սցենարով։ Վիլյամ Շեքսպիրի համանուն ստեղծագործության էկրարավորումն է։ Գլխավոր դերերում դերերում նկարահանվել են Մայքլ Ֆասբենդերը և Մարիոն Քոտիարը։ Պրեմիերան կայացել է Կաննի միջազգային 68-րդ կինոփառատոնում 2015 թվականի մայիսի 23-ին։

## Սյուժե
Ֆիլմի գործողությունները ծավալվում են 11-րդ դարում։ Շոտլանդիայի լորդ Մակբեթը հանդիպում է երեք գուշակների, որոնք կանխագուշակում են, որ նա կդառնա թագավոր։ Նա պատրաստվում է սպանել Դունքան թագավորին, երբ նա այցելի Մակբեթի ամրոց Ինվերսես, ապա զբաղեցնել գահը։

## Դերերում

## Ստեղծում
2013 թվականի ապրիլի 29-ին հայտարարվեց, որ Մայքլ Ֆասսբենդերը ստանձնել է Մակբեթի դերը։ Սկզբում Լեդի Մակբեթի դերը հանձնվել է Նատալի Փորտմանին, սակայն հետագայում նա թողել է նախագիծը և նրան փոխարինել է Մարիոն Քոտիարը:2013 թվականի հոկտեմբեր 23-ին The Weinstein ընկերությունը ձեռք է բերել StudioCanal-ից ֆիլմը ԱՄՆ-ում և Կանադայում տարածելու իրավունք։ 2014 թվականի փետրվարին դերասանական կազմին են միացել Փեդի Քոնսիդայնը, Դեյվիդ Տյուլիսը, Շոն Հարրիսը, Ջեք Ռեյնորը և Էլիզաբեթ Դեբիկին։[մինի|283x283փքս|Ֆիլմի ռեժիսորն ու գլխավոր դերակատարները [2015 թվականի Կանի կինոփառատոնին]]

## Նկարահանումներ
2014 թվականի փետրվարի 6-ին հայտարարվել է, որ «Մակբեթի» էկրանավորման նկարահանումներն սկսվել են Շոտլանդիայում։ Նկարահանումներն անցկացվել են  յոթ շաբաթվա ընթացքում Անգլիայում եւ Շոտլանդիայում։ 2014 թվականի փետրվարի 21-ին նկարահանումներ են անցկացվել Էլսթեդում՝ Հանքլի Քոմոնում, Սուրեյում։ Նկարահանումներ են անցկացվել նաև Կիրանչում, Սքայ կղզում։

## Մրցանակներ և անվանակարգեր
*2015 թվականին մասնակցել է Կաննի կինոփառատոնի մրցութային ծրագրին,
*2015  թվականին մասնակցել է Սիջեսի Կատալոնական կինոփառատոնի մրցութային ծրագրին,
* 2015 թվականին ներկայացվել է Բրիտանական անկախ կինոյի մրցանակի 6 անվանակարգերում՝ բրիտանական լավագույն անկախ ֆիլմ, լավագույն ռեժիսոր (Ջասթին Կուրզել), լավագույն դերասան (Մայքլ Ֆասբենդեր), լավագույն դերասանուհի (Մարիոն Քոտիար), երկրորդ պլանի լավագույն դերասան (Շոն Հարիս), տեխնիկական լավագույն ձեռքբերում (Ադամ Արկապոու, օպերատորական աշխատանքի համար),
2015 — «Արբանյակ» մրցանակի երկու անվանակարգերում` նկարչի լավագույն աշխատանքը (Ֆիոնա Կոմբին), լավագույն հագուստներ (Ժակլին Դուրան)։

## Ծանոթագրություններ

Կատեգորիա:2010-ականների ամերիկյան ֆիլմեր
Կատեգորիա:2010-ականների անգլերեն ֆիլմեր
Կատեգորիա:2010-ականների բրիտանական ֆիլմեր
Կատեգորիա:2010-ականների պատմական ֆիլմեր
Կատեգորիա:2010-ականների ֆրանսիական ֆիլմեր
Կատեգորիա:2015 դրամա ֆիլմեր
Կատեգորիա:2015 ֆիլմեր
Կատեգորիա:StudioCanal ֆիլմեր
Կատեգորիա:The Weinstein Company ֆիլմեր
Կատեգորիա:Ամերիկյան դրամա ֆիլմեր
Կատեգորիա:Ամերիկյան կենսագրական ֆիլմեր
Կատեգորիա:Ամերիկյան ռազմական ֆիլմեր
Կատեգորիա:Անգլերեն ֆրանսիական ֆիլմեր
Կատեգորիա:Անգլիայում նկարահանված ֆիլմեր
Կատեգորիա:Բրիտանական դրամա ֆիլմեր
Կատեգորիա:Բրիտանական կենսագրական ֆիլմեր
Կատեգորիա:Բրիտանական պատմական ֆիլմեր
Կատեգորիա:Բրիտանական ռազմական ֆիլմեր
Կատեգորիա:Գրական ստեղծագործությունների էկրանավորումներ
Կատեգորիա:Շեքսպիրի ստեղծագործությունների էկրանավորումներ
Կատեգորիա:Ֆրանսիական դրամա ֆիլմեր
Կատեգորիա:Ֆրանսիական կենսագրական ֆիլմեր
Կատեգորիա:Ֆրանսիական ռազմական ֆիլմեր
Կատեգորիա:Ֆրանսիական ֆիլմեր
Նախքան քնելս

**Նախքան քնելս**  (), բրիտանական դետեկտիվ թրիլեր, նկարահանված Ռոուեն Ժոֆի կողմից` Սի. Ջեյ Ուոթսոնի համանուն վեպի հիման վրա։ Գլխավոր դերերում նկարահանվել են ՝ Նիկոլ Քիդմանը, Մարկ Ստրոնգը, Քոլին Ֆերթը և Անն-Մարի Դաֆը։

## Սյուժե
Վնասվածքների արդյունքում կինը, ամեն օր արթնանալով, չհիշելով իր անձը և իրեն շրջապատող մարդկանց, կասկածի տակ է դնում իր շուրջը կատարվող ամեն բան։

## Դերերում
Նիկոլ Քիդման՝ *Քրիստին Լուկաս*

Քոլին Ֆերթ՝ *Բեն Լուկաս*/*Մայք*

Մարկ Ստրոնգ՝ *Բժիշկ Էդ Նաշ*

Անն-Մարի Դաֆ՝ *Քլեր*

Դին-Չարլզ Չեփմեն՝ *Ադամ*

Ռոզի ՄակՖերսոն՝ *Էմիլի*

Ջինգ Լուսի՝ *Քույր Քեյթ*

## Նկարահանումներ
2011 թվականի մայիսի 1-ին Ռիդլի Սքոթը գնել է Ուաթսոնի վեպի հեղինակային իրավունքները և որպես սցենարիստ և ռեժիսոր վարձել է Ռոուեն Ժոֆին։ 2012 թվականի փետրվարին Նիկոլ Քիդմանը ֆիլմում նկարահանվելու առաջարկ ստացավ և նույն թվականի մայիսին ստացավ Քրիստինի դերը։ 2012 թվականի հոկտեմբերի 31-ին Մարկ Ստրոնգը միացավ դերասանական կազմին։ 2012 թվականի նոյեմբերի 13-ին «The Hollywood Reporter»-ը հաղորդեց, որ Նիկոլ Քիդմանը ցանկություն է հայտնել կրկին աշխատել Քոլին Ֆերթի հետ, ում հետ նախկինում նկարահանվել է «Հատուցում» ֆիլմում, և 2013 թվականի փետրվարի 6-ին Ֆերտը ֆիլմում դեր ստացավ։

Նկարահանումները տեղի են ունեցել Լոնդոնում՝ «Twickenham Studios» ստուդիայում։

## Տես նաև
* Հիշիր (ֆիլմ, 2000)
* Առաջին 50 համբույր

## Ծանոթագրություններ

## Արտաքին հղումներ

Կատեգորիա:2010-ականների անգլերեն ֆիլմեր
Կատեգորիա:2010-ականների բրիտանական ֆիլմեր
Կատեգորիա:2014 դրամա ֆիլմեր
Կատեգորիա:2014 ֆիլմեր
Կատեգորիա:20th Century Fox ֆիլմեր
Կատեգորիա:StudioCanal ֆիլմեր
Կատեգորիա:Ամերիկյան դրամա ֆիլմեր
Կատեգորիա:Ամերիկյան թրիլեր ֆիլմեր
Կատեգորիա:Բրիտանական դրամա ֆիլմեր
Կատեգորիա:Բրիտանական թրիլեր ֆիլմեր
Կատեգորիա:Բրիտանական վեպերի էկրանավորումներ
Կատեգորիա:Գրական ստեղծագործությունների էկրանավորումներ
Կատեգորիա:Լոնդոնում նկարահանված ֆիլմեր
Կատեգորիա:Ֆիլմեր այբբենական կարգով
Կատեգորիա:Ֆիլմեր, որոնց գործողությունները տեղի են ունենում Լոնդոնում
Կատեգորիա:Ֆրանսիական դրամա ֆիլմեր
Կատեգորիա:Ֆրանսիական թրիլեր ֆիլմեր
Ուրոշ Մատիչ

**Ուրոշ Մատիչ** (, ), սերբիական ծագմամբ մեքսիկացի ֆուտբոլիստ, «Աուստրիա» ակումբի կիսապաշտպան։

Մատիչի ավագ եղբայրը՝ Նեմանյան, սերբ հայտնի ֆուտբոլիստ է։

## Ակումբային կարիերա
[thumb|left|190px|Մատիչը «[Կոպենհագեն ՖԱ|Կոպենհագեն» ակումբի կազմում]]
Մատիչը «Եդինստվո» ակումբի սան է։ 2008 թվականին նա տեղափոխվել է Սլովակիայի «Կոշիցե» ակումբ, որտեղ մեկ մրցաշրջան խաղացել է երիտասարդական թիմի կազմում։ 2009 թվականի մայիսի 30-ին «Տատրան» ակումբի դեմ խաղում նա կատարել է իր նորամուտը Սլովակիայի առաջնությունում։ 2010 թվականի նոյեմբերի 26-ին կայացած «Տատրան» ակումբի դեմ խաղում Մատիչը խփել է իր առաջին գոլը «Կոշիցե» ակումբի կազմում։ 2013 թվականի ամռանը Մատիչը տեղափոխվել է պորտուգալական «Բենֆիկա» ակումբի երկրորդ կազմ՝ կնքելով 5 տարվա պայմանագիր։ Օգոստոսի 10-ին՝ «Տրոֆենսի» ակումբի դեմ խաղում նա կատարել է իր նորամուտը Սեգունդա լիգայում։

2014 թվականի սկզբին Մատիչը տեղափոխվել է նիդերլանդական «ՆԱԿ Բրեդա» ակումբ։ Փետրվարի 1-ին՝ «Հերակլես» ակումբի դեմ խաղում նա կատարել է իր նորամուտը Էրեդիվիզիում։ Սեպտեմբերի 19-ին՝ «Վիլլեմ II» ակումբի դեմ խաղում Մատիչը խփել է իր առաջին գոլը «ՆԱԿ Բրեդա» ակումբի կազմում։

2016 թվականի ամռանը Մատիչը պայմանագիր է կնքել ավստրիական «Շտուրմ» ակումբի հետ։ Հուլիսի 23-ին՝ «Ռեդ Բուլ» ակումբի դեմ խաղում նա կատարել է իր նորամուտն ավստրիական Բունդեսլիգայում։ Նույն խաղում Մատիչը խփել է իր առաջին գոլը «Շտուրմ» ակումբի կազմում։ 2017 թվականի սկզբին Մատիչը տեղափոխվել է դանիական «Կոպենհագեն» ակումբ։ Տրանսֆերի արժեքը կազմել է 3 միլիոն եվրո։ Փետրվարի 19-ին՝ «Բրոնդբյու» ակումբի դեմ խաղում նա կատարել էր նորամուտը դանիական Սուպերլիգայում։ Մարտի 19-ին՝ «Սիլկեբորգ» ակումբի դեմ խաղում Մատիչը խփել է իր առաջին գոլը «Կոպենհագեն» ակումբի կազմում։ Նա իր նորամուտային մրցաշրջանում հաղթել է առաջնությունում և նվաճել Դանիայի գավաթը։

2018 թվականի ամռանը Մատիչը տեղափոխվել է «Աուստրիա» ակումբ։

## Միջազգային կարիերա
2009 թվականին Մատիչը Սերբիայի պատանեկան հավաքականի կազմում մասնակցել է Ուկրաինայում կայացած աշխարհի պատանեկան առաջնությանը։ 2014 թվականին Մատիչը որոշել է խաղալ Մակեդոնիայի հավաքականում։

## Ձեռբերումներ
**Ակումբային**

 **«[[Կոպենհագեն ՖԱ|Կոպենհագեն]]»**
*  Դանիայի առաջնություն — 2016/2017
* Դանիայի գավաթակիր — 2016/2017

## Ծանոթագրություններ

## Արտաքին հղումներ
* Ֆուտբոլիստի վիճակագրությունը soccerway կայքում
* Ֆուտբոլիստի էջը sports.ru կայքում
* MFK Košice profile 
* Corgoň Liga profile
* 
* Voetbal International profile

Կատեգորիա:Բենֆիկայի ֆուտբոլիստներ
Կատեգորիա:Կոպենհագենի ֆուտբոլիստներ
Կատեգորիա:Սերբ ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:ՆԱԿ Բրեդայի ֆուտբոլիստներ
Կատեգորիա:Աուստրիա Վիեննայի ֆուտբոլիստներ
Կատեգորիա:Հյուսիսային Մակեդոնիայի հավաքականի ֆուտբոլիստներ
Ժամադրությունների տունը

«**ժամադրությունների տունը**» (2001), Լեոնիդ Յուզեֆովիչի դետեկտիվ վեպ։ Խուզարկու Իվան Պուտիլինի մասին եռագրության երկրորդ վեպ։ Երկրորդ տարբերակը լույս է տեսել «Յոթ աստղերի նշան» անվանումով։ Էկրանավորվել է 2007 թվականին։

## Սյուժե
Պաշտոնաթող Իվան Պուտիլինը գրականագետ Սաֆորովին շարունակում է պատմել իր հետաքննությունների մասին։ Այս անգամ խոսքը հարուստ առևտրական Յակոբ Կուկոլեվի սպանության մասին է։ Այդ ժամանակ գլխավոր հերոսը դեռևս Սանկտ Պետերբուրգի ոստիկանության հետախուզական բաժնի ղեկավարը չէր, այլ ընդամենը՝ Սպասկայա մասի թաղամասային հսկիչը։

## Ստեղծման պատմություն և հրապարկում
Ի տարբերություն առաջին՝ «Արլենիկի համազգեստ» վեպի, «Ժամադրությունների տունը» վեպի սյուժեն հիմնված չէ Պուտիլինի «Քառասուն տարի գողերի և մարդասպանների մեջ» նոթի վրա։ Յուզեֆովիչը այն հորինել է սկզբիչ մինչև վերջ։ Վեպի առաջին տարբերակը, հրապարկվել է 1994 թվականին Պերմում, «Յոթ աստղերի նշան» անվանումով։ «ժամադրությունների տունը»  հրապարակվել է 2001 թվականին՝ «Վագրիուս» հրատարակչությունում։ Վեպը թարգմանվել է գերմաներեն, իտալերեն և ֆրանսերեն լեզուներով։

## Քննադատություն
Քննադատների կարծիքով «Ժամադրությունների տունը»,  համեմատած այլ վեպերի հետ, մոտ է օրինակելի դետեկտիվին։ Գործողությունների մեծ մասը տեղի է ունեցել եկամտաբեր տան մոտակայքում՝ կտրուկ ընդգծելով կասկածյալների շրջանակը։ «Անգլիական իրական դետեկտիվ սյուժե», այսպես է բնութագրել այն Վլադիմիր Բերեզինը։

Ելենա Իվանիցկայան աշխատության մեջ հայտնաբերել է Ֆեոդոր Դոստոևսկու՝ «Ոճիր և պատիժ» վեպից մեջբերումներ։

## Ծանոթագրություններ

## Արտաքին հղումներ
* «Ժամադրությունների տունը» վեպ 

Կատեգորիա:Լեոնիդ Յուզեֆովիչի վեպեր
Կատեգորիա:2001 գրքեր
Կարչի (պրովինցիա)

**Կարչի** (), պրովինցիա Էկվադորում։ Մայրաքաղաքը Տուլկան է։ Կարչի գետը հոսում է Չիլես հրաբխի լանջերով և ձևավորում է սահման Կոլումբիայի և Էկվադորի միջև՝ Տուլկանի մոտ։ Ռումիչակայի կամուրջը ամենակարևոր ցամաքային ճանապարհն է Կոլումբիայի ու Էկվադորի միջև։

## Տնտեսություն
Պրովինցիայի տնտեսությունը հիմնված է արդյունաբերական և գյուղատնտեսական արտադրությունների վրա։ Կարչին արտադրում է սննդամթերք, խմիչք, ծխախոտ և կաթնամթերք։ Գյուղատնտեսության բնագավառում արտադրում են կարտոֆիլ, եգիպտացորեն և այլ արտադրանքներ։

## Կանտոններ
Պրովինցիան բաժանված է 6 կանտոնների։ Հետևյալ աղյուսակում ներկայացված է 2001 թվականի բնակչության մարդահամարի տվյալները, նրա տարածքը (քառ. կմ), վարչական կենտրոնը կամ մայրաքաղաքը։

## Ժողովրդագրություն
Էթնիկ խմբերի 2010 թվականի Էկվադորի մարդահամարի տվյալները.
* Մետիսներ 86.9%
* Աֆրո-էկվադորյան 6.4% 
* Էկվադորի բնիկ ժողովուրդ 3.4%
* Սպիտակ լատինաամերիկյան 2.9%
* Մոնտուբիո 0.3%
* Այլ 0.1%

## Զբոսաշրջային վայրեր
մինի|աջից
* Տուլկանի գերեզմանատուն, տոպիարների այգու գերեզմանատուն,
* Էլ Անխել էկոլոգիական արգելավայր, ընդարձակ պարամո էկոհամակարգ զանազան կենսատոպերով, այդ թվում են *páramos de frailejones* հնագույն անտառները՝ ճահճախուտով և մինչև 10 մետր բարձրությամբ *Espeletia pycnophylla* բույսերով,
* Արյանես անտառ, Սեն Գաբրիել, 16 հա ընդարձակ տարածքով անտառ, որտեղ կան հազվագյուտ ծառեր։ Վերջիններիս կեղևը դարչնագույն է։
* Լագունաս Վերդեսը գտնվում է Տուֆինոյից մինչև Մալդոնադո ճանապարհի վրա է։ Հրաբխային ծագման լճերն ունեն կապույտ-կանաչ ջուր ու հարուստ կանաչավունդեղին գույն,
* Գրուտա դե լա Պաս, Սեն Գաբրիել․ քարանձավ Մարիամ Աստվածածնի դամբարանում,
* Լագունա դել Սալադո, Սեն Գաբրիել․ թափանցիկ ջրով ջինջ ծովածոց,
* Տուֆինոյի տաք աղբյուրներ, Տուլկան,
* էլ Վոլադերո ծովածոց, Էլ Անխել,
* Դե Պալուս թաղամաս, Սեն Գաբրիել,
* Գուանդերասի գիտական կայան, Ուակա․ կենսաբանական գիտահետազոտական կայան լեռնային էկոհամակարգերի համար։

## Պատկերասրահ

Parque Tulcán.jpg
Vista desde Julio Andrade, Provincia de Carchi, Ecuador, 2015-07-21, DD 38-40 PAN.JPG
Ama la Vida - Flickr - Laguna El Salado-San Gabriel prov Carchi (8227390042).jpg
Ama la Vida - Flickr - Lagunas Verdes prov Carchi (8227400450).jpg


## Տես նաև
* Էկվադորի վարչական բաժանում

## Ծանոթագրություններ

## Արտաքին հղումներ
* Gobierno Provincial del Carchi, official website
* ¡Con el Carchi no se juega!
* "DEJA VU" OF HISTORY: YOU DON'T MESS WITH CARCHI 

Կատեգորիա:Էկվադորի պրովինցիաներ
Սուդա (կղզի)

**Սուդա** (), հունական կղզի, որը գտնվում է Սուդա ծովախորշի մուտքի մոտ՝ Կրետե կղզու հյուսիսարևմտյան ափին։

## Պատմություն
մինի|Տեսարան Սուդայից
Սուդա կղզին ռազմավարական դիրք է զբաղեցնում բնական նավահանգիստ Սուդա նավախորշի մուտքի մոտ։ Վենետիկցիները XVI դարում կղզում կառուցել են ամրոց։
Այն բանից հետո, երբ 1669 թվականին Կրետե կղզին գրավվել է Օսմանյան կայսրությունը կողմից, վենետիկցիները պահպանել են (Գռամվուս և Սպինալոնգա կղզի) հսկողությունը կղզու վրա ևս 46 տարի, մինչ նրա՝ 1715 թվականի հանձնումը։ Այս երեք ամրոցները պաշտպանում էին Վենետիկի առևտրային ուղիները, ինչպես նաև ծառայում էին որպես ռազմավարական բազա թուրքերի հետ նոր պատերազմի դեպքում։

## Ժամանակակից դիրք
Ներկայումս Սուդանի ծովածոցի ջրային տարածքը հանդիսանում է ՆԱՏՈ-յի գործող բազա։ Զբոսաշրջիկներին կղզու, ինչպես նաև ողջ ծովածոցի ջրային տարածք այցելությունները արգելվում է։ Կղզու վրա պահպանվել են XVI դարի Վենետիկյան ամրոցի փլատակները։

## Երաժշտական մրցույթ Սիրենների և Մուսաների միջև
Կղզյակի հյուսիսարևմտյան մասում՝ փոքր հեռավորության վրա, կա մեկ այլ շրջանաձև կղզի, որը միջնադարյան վենիտիկյան քարտեզի վրա նշված էր որպես Նապաստակի կղզի (ներկայումս հայտնի որպես Նիսի և Լեոն)։ Կղզիների անվանումը գալիս է հին հունական՝ Սիրենների և Մուսաների միջև երաժշտական մրցույթի մասին եղած առասպելից։ Այս մասին գրել է Ստեփանոս Բյուզանդացին․ Մուսաները պոկել են իրենց մրցակիցների թևերի փետուրները, Սիրենները դարձել են սպիտակ և ընկել Ափթերա ծովը, որտեղ նրանք փոխվել են կղզիների, որոնք կոչվել են Լեֆկայ։

## Ծանոթագրություններ

Կատեգորիա:Անմարդաբնակ կղզիներ
Կատեգորիա:Զբոսաշրջությունը Հունաստանում
Կատեգորիա:Կրետեի տեսարժան վայրեր
Կատեգորիա:Հունաստանի ամրոցներ
Կատեգորիա:Հունաստանի կղզիներ
Ֆեդերիկո Ռիկկա

**Ֆեդերիկո Ռիկկա Ռոստանոլ** (, ), ուրուգվայցի ֆուտբոլիստ, «Մալագա» ակումբի և Ուրուգվայի հավաքականի պաշտպան։

## Ակումբային կարիերա
Ռիկկան «Դանուբիո» ակումբի սան է։ 2013 թվականի օգոստոսի 18-ին՝ «Սերրո-Լարգո» ակումբի դեմ խաղի ժամանակ նա կատարել է իր նորամուտը Ուրուգվայի առաջնությունում։ 2014 թվականի փետրվարի 15-ին՝ «Լիվերպուլ» ակումբի դեմ խաղի ժամանակ խփել է իր առաջին գոլը «Դանուբիո» ակումբի կազմում։ Իր առաջին մրցաշրջանում Ռիկկան թիմին օգնել է հաղթել առաջնությունում։

2016 թվականի սկզբին Ֆեդերիկոն տեղափոխվել է իսպանական «Մալագա» ակումբ։ Փետրվարի 27-ին՝ «Ռեալ Սոսիեդադ» ակումբի դեմ խաղի ժամանակ նա կատարել է իր նորամուտը Լա Լիգայում։ Ապրիլի 20-ին՝ «Ռայո Վալեկանո» ակումբի դեմ խաղի ժամանակ Ռիկկան խփել է իր առաջին գոլը «Մալագա» ակումբի կազմում։

## Միջազգային կարիերա
2015 թվականին Ռիկկան հաղթել է Կանադայում կայացած Պանամերիկյան խաղերում։ Մրցաշարում նա մասնակցել է Տրինիդադ և Տոբագոյի, Պարագվայի, Բրազիլիայի և երկու անգամ էլ Մեքսիկայի հավաքականների դեմ խաղերին։ Տրինիդադ և Տոբագոյի հավաքականի դեմ խաղի ժամանակ Ֆեդերիկոն գոլ է խփել։

2017 թվականի հունիսի 4-ին՝ Իռլանդիայի հավաքականի դեմ ընկերական խաղի ժամանակ նա կատարել է իր նորամուտը Ուրուգվայի հավաքականի կազմում։

## Ձեռքբերումներ
**Ակումբային**

 **«Դանուբիո»**
*  Ուրուգվայի ֆուտբոլի առաջնություն — 2013/2014

**Միջազգային կարիերա**

 **Ուրուգվայ (մինչև 22)**
*  Պանամերիկյան խաղեր — 015

## Ծանոթագրություններ

## Արտաքին հղումներ
* 
* ֆուտբոլիստի էջը sports.ru կայքում
* Ficha del jugador en Transfermarkt
* 
* 
* 
* 

Կատեգորիա:Լա Լիգայի ֆուտբոլիստներ
Կատեգորիա:Մալագայի ֆուտբոլիստներ
Կատեգորիա:Ուրուգվայի հավաքականի ֆուտբոլիստներ
Կատեգորիա:Ուրուգվայի ֆուտբոլի ազգային հավաքական
Կատեգորիա:Ուրուգվայցի ֆուտբոլիստներ
Կատեգորիա:Տղամարդկանց ֆուտբոլի պաշտպաններ
Յորդան Մինև

**Յորդան Միլչև Մինև** (; ), բուլղարացի ֆուտբոլիստ, «Բոտև» ակումբի և Բուլղարիայի ազգային հավաքականի պաշտպան։

## Ակումբային կարիերա
Յորդանը սկսել է կաիերան իր հայրենի քաղաքի՝ «Հեբրե» ակումբի կազմում։ 2001-2003 թվականներին նա հանդես է եկել «Բելասիցու» ակումբի կազմում Պետրիչա քաղաքից, այդ ակումբի կազմում նա  անցկացրել է 41 խաղ և խփել է 1 գոլ։ 2004 թվականի հունվարից հունիս ամիսներին  հանդես է եկել «Ռոդոպու» ակումբի կազմում, իսկ տարվա վերջում նա հանդես է եկել «Հեբրե» ակումբի կազմում։ 2005 թվականին նա տեղափոխվել է «Բոտև» ակումբի կազմ։ 2009 թվականի հունվարին նա պայմանագիր է կնքել Բուլղարիայի գործող չեմպիոն «ԲԿՄԱ» (Սոֆիա) ակումբի հետ։  Հետագայում Յորդանը  ակումբում  խաղացել է  հիմնական կազմում՝ որպես աջ պաշտպն։ 2011 թվականի մարտին Յորդանը  ստիպված է եղել լքել «ԲԿՄԱ» ակումբի կզմը, քանի որ  ակումբի գլխավոր մարզչ դարձավ Միլենա Ռադուկովիչը։  Նույն թվականին նա տեղափոխվել է Պազգրադ քաղաքի  «Լյուդոգորցեմ» ակումբի կազմ,  որի կազմում հասել է մեծ հաջողությունների իր կարիերայի ընթացքում, Երկու անգամ նա դարձել է գավաթի դափնեկիր, և երկրի սուպերգավաթակիր։

## Միջազգային կարիերա
2008 թվականի նոյեմբերի 19-ին Յորդանը կատարել է իր նորամոտը ազգային թիմի կազմում՝ Սերբիայի դեմ ընկերական խաղի ժամանակ, այդ խաղում նրա թիմը պարտվել է 1:6 հաշվով,  որը դարձավ Սավո Միլաշևիչի վերջին խաղը  հավաքականի կազմում։ Յորդանը հաջորդ անգամ հրավեր է ստացել հավաքականի կողմից մասնակցելու 2011 թվականի հոկտեմբերին մասնակցելու Ուելսում անցկացվող 2012 թվականի Եվրոպայի առաջնության որակավորման փուլի խաղերին, նա այդ խաղերի ժամանակ եղել է պահեստայինների նստարանին։  Յորդանը իր զույգ եղբոր Վեսելինոմի հետ առաջին անգամ խաղադաշտ է դուրս եկել 2012 թվականի մայիսի 26-ին, Նիդերլանդների դեմ ընկերական խաղի ժամանակ, նրանց թիմը պարտվել է 1:2 հաշվով։  2014 թվականի աշխարհի առաջնության ընտրական փուլի ժամանակ Յորդնը անփոփոխ խաղացող էր թիմի հիմնական կազմում։

## Անձնական կյանք
Յորդանի եղբայրը Վեսելինն է, նա նույնպես ֆուտբոլիստ  է։ Խաղացել է «Հեբրե», «Բելասուցե» և «Բոտև» ակումբների կազմում։

## Ձեռքբերումներ
; ԲԿՄԱ
*Բուլղարիայի գավաթի դափնեկիր։ 2010/11

; Լուդոգարեց
* Բուլղարիայի չեմպիոն (3)։ 2011/12, 2012/13, 2013/14, 2014/15, 2015/16
* Բուլղարիայի գավաթի դափնեկիր (2)։ 2011/12, 2013/14
* Բուլղարիայի սուպերգավաթի դափնեկիր (2)։ 2012, 2014

## Ծանոթագրություններ

## Արտաքին հղումներ
* Sportal.bg 
* 
* 
* 
* Профиль на официальном сайте клуба «Лудогорец» 
 

Կատեգորիա:Տղամարդկանց ֆուտբոլի պաշտպաններ
Կատեգորիա:Բուլղարիայի հավաքականի ֆուտբոլիստներ
Կատեգորիա:Բուլղարացի ֆուտբոլիստներ
Կառլա Գալլո

**Կառլա Պաոլինա Գալլո** (, ), ամերիկացի դերասանուհի։

## Կենսագրություն
Կառլա Պաոլինա Գալլոն ծնվել է 1975 թվականի հունիսի 24-ին ԱՄՆ-ի Նյու-Յորք նահանգի Բրուքլին քաղաքում։ Ավարտել է Կոռնելի համալսարանը։

Իր կարիերան սկսել է որպես դերասանուհի 1994 թվականին «Ազատում» ֆիլմով, որի համար 1995 թվականին ներկայացվել է «Անկախ հոգի» մրցանակի «երկրորդ պլանի լավագույն կնոջ դեր» անվանակարգում։ Հետագայում նա առավել նկատելի է դառնում` խաղալով հեռուստասերիալներում։ 2001-2003 թվականներին նա նկարահանվում է «Անորոշ» ֆիլմում, 2003-2005 թվականներին  խաղում էր «Կառնավալ» հեռուստասերիալում, 2005-2008 թվականներին «Californication» հեռուստասերիալում։ 2008 թվականից խաղում է «Ոսկորներ» հեռուստասերիալում։

2014 թվականի ամռանը Գալոն դուստր է ունեցել։

## Ծանոթագրություններ

## Արտաքին հղումներ
* 

Կատեգորիա:Ամերիկացի հեռուստատեսային դերասանուհիներ
Կատեգորիա:Ամերիկացի կինոդերասանուհիներ
Կատեգորիա:Կոռնելի համալսարանի շրջանավարտներ
Կատեգորիա:Ամերիկացի մոդելներ
Կատեգորիա:21-րդ դարի ամերիկացի դերասանուհիներ
Կատեգորիա:20-րդ դարի ամերիկացի դերասանուհիներ
Կատեգորիա:Թատրոնի ամերիկացի դերասանուհիներ
Դենի Ուորսնոպ

**Դենիել Ռոբերտ Ուորսնոպ** (), բրիտանացի երաժիշտ, առավել հայտնի է որպես Asking Alexandria և We Are Harlot խմբերի վոկալիստ։ Վարում է սոլո կարիերա։ Իր "The Long Road Home" ալբոմը թողարկել է 2017 թվականին։

Դենին 2008 թվականին միացել էր Asking Alexandria խմբին, որը հիմնադրվել էր կիթառահար Բեն Բրյուսի կողմից։ Նրա հետ խումբը թողարկել է չորս ստուդիական ալբոմ, 2 մինի ալբոմ, ռեմիքսների մեկ ալբոմ և մեկ կարճամետրաժ ֆիլմ։ Ուորսնոպը աշխատել է այնպիսի խմբերի հետ, ինչպիսիք են՝ I See Stars-ը, Breathe Carolina-ն, With One Last Breath-ը և Memphis May Fire-ը՝ որոշ երգերում կատարելով վոկալային հատվածներ։

## Կենսագրություն
### Վաղ տարիներ
Դենին ծնվել է 1990 թվականի սեպտեմբերի 4-ին Յորքշիրում, Անգլիա։ Նա ունի մեկ քույր Քելի անունով։ Նա ապրել և մեծացել է Արևելյան Յորքշիրի փոքրիկ գյուղերից մեկում։ 2007 թվականին Դենին ընդունվել է քոլեջ։

6 տարեկանից նա սկսել է հետաքրքրվել երաժշտությամբ։ Երկար տարիներ Դենին սովորել է կիթառ ու ջութակ նվագել։

### Asking Alexandria
Դենի Ուորսնոպը և Բեն Բրյուսը ծանոթացել են համացանցի միջոցով։ Այդ ժամանակ երկուսն էլ բնակվելիս են եղել Նոթինգհեմում։ Նրանք այնտեղ սկսել են գրել երգեր՝ սկսելով կազմավորել Asking Alexandria խումբը։ Խմբի ստեղծողը՝ Բեն Բրյուսն է, ով վերցրել է Դենի Ուորսնոպին իր խումբ՝ որպես ռիթմ կիթառահար։ Սակայն ավելի ուշ որոշվոց, որ Ուորսնոպը հանդես է գալու, որպես վոկալիստ։

Asking Alexandria-ի դեբյուտային ալբոմը Stand Up and Scream վերնագրով թողարկվել է 2009 թվականի սեպտեմբերի 15-ին։ Ալբոմի անունը գալիս է երկրորդ երգից՝ «The Final Episode» («Let’s Change the Channel»)։

Asking Alexandria-ի երկրորդ ալբոմը Reckless & Relentless վերնագրով թողարկվել է 2011 թվականի ապրիլի 5-ին։ Ալբոմի անունը գալիս է գլխավոր երգից՝ «Reckless & Relentless»։ Ալբոմը  Billboard 200-ում զբաղեցրել է 9-րդ հորիզոնականը։

Երրորդ ստուդիային ալբոմը «From Death To Destiny» վերնագրով թողարկվել է 2013 թվականի օգոստոսի 6-ին։

2015 թվականի հունվարի 23-ին, Դենին իր անձնական Twitter-յան էջում հայտնել է, որ հեռանում է խմբից իր նոր We Are Harlot նախագծի պատճառով։

2016 թվականի հոկտեմբերի 21-ին Դենիս Շաֆորոստովը թողնում է Asking Alexandria-ն։ Դենին նորից դառնում է խմբի վոկալիստը։

2017 թվականի դեկտեմբերի 15-ին թողարկվում է *Asking Alexandria* ալբոմը, որտեղ մասնակցություն է ունենում նաև Դենին։

### Ստուդիային ալբոմներ
;Asking Alexandria
* *Stand Up and Scream* (2009)
* *Reckless & Relentless* (2011)
* *From Death to Destiny* (2013)
* *Asking Alexandria* (2017)

;We Are Harlot
* *We Are Harlot* (2015)

;Որպես սոլ երաժիշտ
* *The Long Road Home* (2017)

### Հայտնի նվագողներ
Ուորսնոպը նույնպես մասնակցել է այլ կատարողների երգերին՝

## Ծանոթագրություններ

Կատեգորիա:21-րդ դարի երգիչներ
Կատեգորիա:Բրիտանացի երաժիշտներ
Կատեգորիա:Բրիտանացի երգիչներ
Շելիֆ

**Շելիֆ** (‎), Ալժիրի ամենաերկար գետը, որը հոսում է դեպի Միջերկրական ծով։

Սահարայի Ատլասում սկիզբ առնող գետի երկարությունը Սեբագա ակունքից կազմում է 725 կմ։ Ջրահավաք ավազանի մակերես կազմում է մոտ 35000 կմ²։ Հատելով Տուիլի բարձրավանդակնը, որտեղ ձևավորում է ճահիճների և ցեխոտ ջրամբարների շղթա, գետը կորցնում է հոսքի մեծ մասը, հետո նրան է միանում է Նահր Վասել վտակը։  Ապա գետը կտրուկ փոխում է իր ուղղությունը դեպի հյուսիս և հոսում է Թել-Ատլասի խորը կիրճով։ Հեմիս Միլյանա քաղաքից 24 կիլոմետր արևելք Շելիֆը թեքվում է արևմուտք և Միջերկրական ծովի ափին զուգահեռ հոսում լեռնաշղթաների մջով։ Մոստագանեմից 13 կիլոմետր հյուսիս թափվում է Միջերկրական ծով։

Գետի մոտ գտնվում են Հեմիս Միլյանա, Այն Դեֆլա և էշ Շելիֆ քաղաքները։

Ամռանը ջրի ծախսը կազմում է մոտ 1 մ³/սմ, իսկ ձմեռային անձրևներից հետո կարող է հասնել 1000-5000 մ³/սմ։ Գետի վրա կառուցված են հիդրոէլեկտրակայան և ջրամբար։ Շելիֆ գետի ջուրը օգտագործվում է նաև ոռոգման համար։ Շելիֆի հովտում զարգացած է ցիտրուսային բույսերի, խաղողի և բամբակի գյուղատնտեսությունը։

մինի|աջից| Շելիֆը թռչնի բարձրությունից

## Ծանոթագրություններ

## Արտաքին հղումներ
* Phytoplankton Population Dynamics in Three West Algerian Rivers: I – The River Cheliff and its Tributary, the River Mina .pdf
* Շելիֆ

Կատեգորիա:Ալժիրի գետեր
Կատեգորիա:Աֆրիկայի գետեր
Կատեգորիա:Միջերկրական ծով թափվող գետեր
Julia Dream

**Julia Dream** (անգլերենից թարգմանաբար Ջուլիա-երազ), Pink Floyd խմբի երգը` թողարկված 1968 թվականի «It Would Be So Nice» սինգլի երկրորդ երեսին։ Երաժշտության և բառերի հեղինակը Ռոջեր Ուոթերսն է, կատարողը՝ Դևիդ Գիլմորը։

## Ստեղծագործության մասին
Սինգլը նաև ձայնագրվել է 1970 թվականի The Best of the Pink Floyd, 1971 թվականի Relics, 1974 թվականի Masters of Rock, 1992 թվականի The Early Singles հավաքածուներում։

## Ձայնագրման մասնակիցներ
* Դեյվիդ Գիլմոր — ակուստիկ կիթառ, էլեկտրակիթառ, վոկալ
* Ռոջեր Ուոթերս — բաս կիթառ, բեք վոկալ
* Ռիչարդ Ռայթ — մելոտրոն, Համոնդի օրգան
* Նիք Մեյսոն — հարվածային գործիքներ

## Ծանոթագրություններ

## Գրականություն
# 
# 

## Արտաքին հղումներ
* Discogs: Pink Floyd — It Would Be So Nice / Julia Dream

Կատեգորիա:Փինք Ֆլոյդ
AM (ալբոմ)

**AM**, բրիտանական Arctic Monkeys ինդի ռոք խմբի հինգերորդ ստուդիական ալբոմը, որը թողարկվել է 2013 թվականի սեպտեմբերի 9-ին Domino լեյբլում։

## Ալբոմի մասին
«AM» ալբոմը ձայնագրված է Sage & Sound Recording-ում, որը գտնվում է Լոս Անջելեսում և Rancho De La Luna-ում (Կալիֆոռնիա)։ Սկավառակի ձայնագրությանը մասանակցել են՝ Ջոշ Հոմը, թմբկահար Փիթ Թոմասը, երաժիշտ և կոմպոզիտոր՝ Բիլ Ռայդեր Ջոնսը, իսկ ավարտական երգում՝ «I Wanna Be Yours»-ում, օգտագործվել է փանք-պոետ Ջոն Կուպեր Քլարկի տեքստը։ Ալբոմի պրոդյուսերավորմամբ զբաղվել են Simian Mobile Disco խմբի անդամ՝ Ջեյմս Ֆորդը՝ համագործակցելով Ռոս Օրթոնի հետ։ Թվային ֆորմատից զատ ստեղծագործությունը կթողարկվի վինիլային հրատարակության CD-ներով և ձայնապնակներով։

Lenta.ru-ին տված հարցազրույցում Ալեքս Թընրերը հայտարարել է, որ ալբոմի անվանումն ընտրվել է *[[VU]]* ամերիկյան The Velvet Underground ռոք խմբի օրինակով, որ այն ընդգծում է խմբի կոլեկտիվի հիանալի կարգավիճակը։ Նաև Թըրները հայտնել է, որ նոր ալբոմում կհնչեն սթոուներ-ռոք, սրֆի և հիփ հոփ ոճի երգեր։

## Երգացանկ

## Հիթ-շքերթներ

### Շաբաթական հիթ-շքերթներ

### Տարեվերջյան հիթ-շքերթներ

## Հավաստագրումներ

## Թողարկման պատմություն

## Ծանոթագրություններ

Կատեգորիա:2013 ալբոմներ
Կատեգորիա:Ռոք ալբոմներ
Կավալայի հնագիտական թանգարան

**Կավալայի հնագիտական թանգարան** (), գտնվում է Հունաստանում՝ Կավալայի, Արևելյան Մակեդոնիա և Թրակիայի արևմտյան արվարձաններում։

## Թանգարան
Թանգարանը հիմնադրվել է 1934 թվականին և վերակաբացվել է 1964 թվականին՝ ներկայիս շենքում։ Թանգարանը, ներկայիս ձևով կառուցել են 1963-1964 թվականներին ճարտարապետներ Ֆատուրոսը և Թրիանդաֆիլիդիսը։ Թանգարանը համարվում է Արևելյան Մակեդոնիայի ամենակարևոր հնագիտական թանգարանը և Հունաստանի ամենահայտնի թանգարաններից մեկը։ Թանգարանը պարունակում է պատմական նախանմուշներ, որոնք հայտնաբերվել են Կավալայի նոմոսի տարածքում (գտնվում է ներկայիս Կավալայի Պանագիա թաղամասում), ներառյալ՝ հնագույն Նեապոլի, Ամֆիպոլիսի, ինչպես նաև Պալիպսոսի, Տրագիլոսի, Մեսեմվրիի և Աբդեր քաղաքների հնագիտական վայրերի գտածոներ։

## Ցուցանմուշներ
thumb|Ամֆիպոլիս, հնագիտական վայր, որտեղից պեղվել են նրանց թանգարանային ցուցանմուշներից շատերը
Թանգարանի առաջին հարկում են գտնվում ցուցանուշներ հինավուրց Ամֆիպոլիսից, այդ թվում կանանց մարմարե կիսանդրիներ (մ.թ.ա 4-րդ դար), էֆեբոսների մարմարե գերեզմանաքարերը (հույն երիտասարդ), (մ.թ.ա 5-րդ դար), մեծ ոսկե մատանի և ոսկե ձիթենու ծաղկեպսակ, որոնք հայտնաբերվել են մակեդոնիական դամբարանում (մ.թ.ա 3-րդ դար), ինչպես նաև պեպլոս հագած անգլուխ կնոջ արձանիկ (մ.թ.ա 1-րդ դար) և Հռոմի կայսրուհի Ագրիպինայի կիսանդրին։ Հաջորդ սենյակում հնագիտական գտածոներ կան, որոնք կապված են հին Նեապոլիսի աստվածուհի Պարթենոսի հետ։ Թանգարանի երկրորդ հարկում ներկայացված են ցուցանմուշներ Թրակիայի շրջանից, Հալիպսոսից, Հորգիոնից, Տոպիրոսից, Աբդերից և Մեսեմվրիից։ Ցուցանմուշները բազմազան են. կավե արձանիկներից և սարկոֆագից մինչև մակեդոնական բազիլևսների մետաղադրամներ, դամբարաններ և մետաղե սպասք։ Առաջին հարկի հիմնական ցուցանմուշներից են կիկլադյան ամֆորաները (մ.թ.ա 7-րդ դար)։


Պատկեր:Macedonian Museums-29-Arx Kavalas-487.jpg|Կարճ թիկնոց հագած տղամարդու արձանի մի հատվածը
Պատկեր:Macedonian Museums-29-Arx Kavalas-488.jpg|Գերեզմանաքար։ Հուղարկավորության արարողություն (մ.թ.ա 4-րդ դար)։
Պատկեր:Macedonian Museums-29-Arx Kavalas-489.jpg|Գերեզմանաքար


## Ատրիում
Կավալայի հնագիտական թանգարանի դահլիճը և բակը պարունակում են մի շարք ճարտարապետական տարրեր, որոնք պեղվում են Արևելյան Մակեդոնիայի տարբեր շրջաններից և թվագրվում են հռոմեական ժամանակաշրջանից։ Կա նաև մի շարք կոթողներ՝ ռելիեֆներով և արձանագրություններով։

## Վերակառուցում
1999-2000 թվականների ընթացքում թանգարանը ընդարձակվել և վերակառուցվել է։ Թանգարանը ընդարձակվել է և ավելացվել են լրացուցիչ սենյակներ, որտեղ ցուցադրվում են մշտական հավաքածուներ և կազմակերպվում են ժամանակավոր ցուցահանդեսներ։

## Ծանոթագրություններ

## Արտաքին հղումներ
* Hellenic Ministry of Culture and Tourism
* Museums of Macedonia

Կատեգորիա:1934 հիմնադրումներ Հունաստանում
Կատեգորիա:1934 հիմնադրված թանգարաններ
Կատեգորիա:Հունաստանի թանգարաններ
Կատեգորիա:Հունաստանի հնագիտական թանգարաններ
Դոնալ Գլիսոն

**Դոնալ Գլիսոն** (, հանդիպում է նաև Դոնուել Գլիսոն տարբերակը, ըստ իր կողմից նախընտրելի արտասանության, սխալ է Դոմնալ Գլիսոն տարբերակը, ), իռլանդացի դերասան, գրող և ռեժիսոր։ 2006 թվականին նա առաջադրվել է «Թոնի» մրցանակ *լավագույն դերասան* անվանակարգում «Լեյտենանտ Ինիշմոր կղզուց» ներկայացման համար։ Հայտնի է Հարրի Փոթեր մասին պատմող ֆիլմերի շարքում մարմնավորած Բիլլ Ուիզլիի և «Աստղային պատերազմներ» ֆիլմում կատարած գեներալ Հաքսի դերերով։

## Կենսագրություն
Ծնվել է Դուբլինում, դերասան Բրենդան Գլիսոնի և նրա կնոջ՝ Մերիի ընտանիքում։ Դոնալն ունի երեք կրտսեր որդի՝ Ֆերգյուսը, Բրինը և Ռորին։ Ավարտել է Դուբլինի Տեխնոլոգիական արվեստի ինստիտուտը և ստացել բակալավրի աստիճան։

### Կարիերա
Կրթությունն ավարտելուց հետո Գլիսոնն սկսել է նկարահանվել ֆիլմերում և սկսել սցենարներ գրել։ 2006 թվականին հոր հետ խաղում է «Ճարմանդ» ֆիլմում։

2008 թվականին նկարահանվել է «Դու վատն ես» կատակերգությունում։ Նույն թվականին նկարահանվել է «Շան տարի» ֆիլմում։ Գլիսոնը նկարահանվել է կարճամետրաժ «Վեցկրականի» և «Տղաներն ուտում են աղջիկներին» ֆիլմերում և «Վերջին Ֆերլոնգը» հեռուստասերիալում։ 2009 թվականի մարտին Գլիսոնը հաստատել է, որ պետք է խաղա «Հարրի Փոթերը և Մահվան պարգևները» ֆիլմում՝ մարմնավորելով Բիլլ Ուիզլիի։ Գլիսոնն սկզբում չէր ցանկանում իր հոր հետ նկարահանվել նույն ֆիլմում, բայց հետո փոխեցլ է միտքը։

2010 թվականին Քիրա Նայթլիի, Էնդրյու Գարֆիլդի և Քերրի Մալիգանի հետ նկարահանվել է «Մի թող ինձ» ֆիլմում և Ջեֆ Բրիջեսի և Մեթ Դեյմոնի հետ՝ Կոենով եղբայրների «Իսկական քաջություն» ֆիլմում։

2012 թվականին Քիրա Նայթլիի հետ նկարահանվել է Լև Տոլստոյի «Աննա Կարենինա» վեպի էկրանավորման մեջ՝ կատարելով Կոստանտին Լևինի դերը։

2015 թվականին խաղացել է «Բրուքլին» ֆիլմի գլխավոր դերերից մեկում։ Ֆիլմը քննադատների կողմից արժանացել է բարձր գնահատականների։

## Ֆիլմագրություն

## Ռեժիսոր

## Մրցանակներ և անվանակարգեր
Մրցանակների և անվանակարգերը ցուցակն ըստ *IMDb* կայքի.

## Ծանոթագրություններ

Կատեգորիա:Դուբլինի տեխնոլոգիական ինստիտուտի շրջանավարտներ
Կատեգորիա:Թատրոնի դերասաններ
Կատեգորիա:Իռլանդացի գրողներ
Կատեգորիա:Իռլանդացի դերասաններ
Կատեգորիա:Իռլանդացի կինոդերասաններ
Կատեգորիա:Իռլանդացի սցենարիստներ
Կատեգորիա:Հեռուստատեսային դերասաններ
Կատեգորիա:Ռեժիսորներ
Եթե Բիլ սթրիթը կարողանար խոսել

**Եթե Բիլ սթրիթը կարողանար խոսել** (),  ռեժիսոր և սցենարիստ Բարրի Ջենքինսի ամերիկյան ֆիլմը, որը նկարահանվել է Ջեյմս Բոլդուինի համանուն վեպի հիման վրա։

## Դերասանական անձնակազմ
*Քիքի Լեյն - Կլեմենտինա «Տիշ» Ռիվերս
*Ստեֆան Ջեյմս - Ալոնզո «Ֆոննի» Հանթ
* Թեյոնա Պարիս - Էռնեստին Ռիվերս
*Ռեջինա Քինգ - Շերոն Ռիվերս
*Քոլման Դոմինգո - միստր Ռիվերս
*Բռայան Թայրի Հենրի - Դենիել Քարթի
*Դեյվ Ֆրանկո
*Էդ Սկրեյն - սպա Բելլ
*Մայքլ Բիչ
*Ֆինն Ուիթրոք
*Օնժանյու Էլիս
*Դիեգո Լունա - Պեդրոսիտո
*Պեդրո Պասկալ
*Էմիլի Ռոսս - Վիկտորյա

## Արտադրություն
2017 թվականի հուլիսի 10-ին հայտարարվեց, որ Բարրի Ջենկինսը նկարահանելու է Ջեյմս Բոլդուինի «Եթե Բիլ սթրիթը կարողանար խոսել» վեպի էկրանավորումը։ Ջենկինսը ֆիլմի սցենարը գրել է 2013 թվականի ամռանը՝ դրա հետ միաժամանակ աշխատելով «Լուսնի լույս» ֆիլմի սցենարի վրա։ Ֆիլմի կոմպոզիտորն է Նիկոլաս Բրիտելը։

### Քասթինգ
2017 թվականի օգոստոսի 29 ին դերասանական անձնակազմին են միացել  Ստեֆան Ջեյմսը։ 2017 թվականի սեպտեմբերին ֆիլմին միացել են Քիքի Լեյնն ու Թեյունա Պարիսը։ Ֆիլմի նկարահանումները սկսել են 2017 թվականի հոկտեմբերի 18 ին Նյու Յորքում։ Նույն ամսում անձնակազմին են միացել  Ռեջինա Քինգը, Դոմինգո Կոլմանը, Բրայան Թայրի Հենրին, Դեյվ Ֆրանկոն և Էդ Սքրինը։ Նույն թվականի նոյեմբերին դերասանական կազմին են միացել Մայքլ Բիչը, Ֆին Ուիտրոկը Օնժանյու Էլիսը և Դիեգո Լունան։ 2017 թվականին ֆիլմին են միացել Պետրո Պասկալը և Էմիլի Ռիոսը։

## Թողարկում
Ֆիլմի համաշխարհային պրեմիերան տեղի է ունեցել Տորոնտոյի կինոփառատոնի շրջանակներում 2018 թվականի սեպտեմբերի 9-ին։ ԱՄՆ-ում այն թողարկվել է 2018 թվականի դեկտեմբերին։

## Ծանոթագրություններ

Կատեգորիա:2010-ականների ամերիկյան ֆիլմեր
Կատեգորիա:2010-ականների անգլերեն ֆիլմեր
Կատեգորիա:2010-ականների ռոմանտիկ դրամա ֆիլմեր
Կատեգորիա:2018 դրամա ֆիլմեր
Կատեգորիա:2018 ֆիլմեր
Կատեգորիա:Ամերիկյան դրամա ֆիլմեր
Կատեգորիա:Ամերիկյան վեպերի էկրանավորումներ
Կատեգորիա:Ֆիլմեր, որոնց գործողությունները տեղի են ունենում Նյու Յորքում
Կատեգորիա:Ֆիլմեր, որոնց գործողությունները տեղի են ունենում Նյու Յորք նահանգում
Կատեգորիա:Ամերիկյան մելոդրամա ֆիլմեր
Կատեգորիա:Ամերիկյան անկախ ֆիլմեր
Կատեգորիա:Ֆիլմեր, որոնց գործողությունները տեղի են ունենում 1970-ականներին
Կատեգորիա:Անգլերեն անկախ ֆիլմեր
Ֆաիզա Ռոֆ

Ֆաիզա Ֆուադ Ռաուֆ () (), եգիպտացի արքայադուստր, Եգիպտոսի ալբանական գահատոհմի ներկայացուցիչ։

## Վաղ կյանք
Ֆաիզա արքայադուստրը ծնվել է 1923 թվականի նոյեմբերի 8-ին Կահիրեի Աբդեն ապարանքում։ Նա Ֆուադ թագավորի և Նազլի Սաբրիի երրորդ երեխան էր։ Ֆաիզա արքայադուսրը Ֆարուկ թագավորի, Ֆավզիա արքայադստեր, Ֆաիկա արքայադստեր և Ֆաթիա արքայազնի քույրն է։ Նրա մոր պապին եղել է գեներալ-մայոր Մուհամեդ Շարիֆ Փաշան, վարչապետ և արտաքին գործերի նախագահ, ով ունեցել է թուրքական ծագում։

## Ամուսնություն և գործունեություն
Ֆաիզա արքայադուստրը չի ցանակցել ամուսնանալ Մերձավոր Արևելքի թագավորական ընտանիքի անդամի հետ։ Փոխարենը, նա 1945 թվականի մայիսի 17-ին Կահիրեում ամուսնանում է իր թուրք զարմիկ Մուհամեդ Ալի Բուլենտ Ռաուֆի հետ, ով 34 տարեկան էր։ Նրանց ամուսնությունը կազմակերպվել էր ընտանեկան հարաբերությունների միջոցով։ Նա սովորել է Արևմուտքում, ով Իսմաիլ Փաշայի թոռն էր։ Ֆարուկ թագավորը չէր աջակցում նրանց ամուսնությունը, բայց դիմադրությունը հաղթեց։ Ֆաիզա թագուհին և իր ամուսինը  ասունությունից հետո ապրեցին Գեզիրա կղզում գտնվող Զոհրիա պալատում։

Արքայադուստր Ֆաիզան նպաստել է արքայադուստր Ֆավզիայի ապաքինմանը Եգիպտոսում Իրանի շահի 1948 թվականի բաժանումից հետո։ Ֆավզիան Կարմիր մահիկի միության առաջատար դեմքերից մեկը Եգիպտոսում Ֆարուկ թագավորի օրոք։ Ֆարուկ թագավորը իրեն և  ամուսնուն հետ իր տնային կալանքի ենթարկեց իր կասկածի պատճառով։ Նա և իր ամուսինը 1952 թվականի դեպքերից 6 շաբաթ առաջ նկարահանել են ֆիլմ ռազմական հեղափոխության մասին։ Նրան ունեցան տարաձայնություն և բաժանվեցին 1962 թվականին։

## Ուշ կյանք
1952 թվականին Եգիպտոսում տեղի ունացած հեղափոխության արդյունքում Ֆարուկ թագավորը հրաժարական տվեց, իսկ 1954 թվականին Ֆաիզա արքայադուստրը տեղափոխվեց Ստամբուլ։ Այնուհետև նա և իր ամուսինը գնացին Իսպանիա և Ֆրանսիա։ Հաջորդիվ, նա գնաց Ամերիկայի Միացյալ Նահանգներ և բնակություն հաստատեց Բևերլի Հիլսում, իր ամունուն թողնելով Փարիզում։ Այնտեղ նա ապրեց մինչև իր մահը։

## Մահ
Արքայադուստր Ֆաիզան մահացել է 1994 թվականի հունիս 9-ին Լոս Անջելեսում, 70 տարեկան հասակում

## Տոհմաբանություն

## Ծանոթագրություններ

Կատեգորիա:Եգիպտոսի արքայադուստր
Կատեգորիա:Մուհամմադ Ալիի արքայատոհմ
Կատեգորիա:Թագավորների դուստրեր
Մահվան գերին

**Մահվան գերին** (), ռեժիսոր Ժիլ Բուրդոյի ֆիլմը, Գիյոմ Մյուսսոյի վեպի էկրանավորումը ()։ Գլխավոր դերերում՝ Ռոմեն Դյուրիս և Ջոն Մալկովիչ։

## Սյուժե
Նաթանը՝ դեռ երեխա ժամանակ, ընկել է ավտոմեքենայի տակ, նա կլինիկական մահ է տանում և «թունելի վերջում լույս» է տեսնում։ Բայց բժիշկների սպասումներին հակառակ, հետո կյանք է վերադառնում։

Քսան տարի անց Նյու Յորքում Նաթանն արդեն փայլուն փաստաբան է։ Նրան տանջում է հիվանդագին ամուսնալուծությունը, և նա ամբողջությամբ խրվում է աշխատանքի մեջ՝ մեկուսանալով բոլորից։ Հեռու է ապրում իր կնոջից՝ Քլերից և աղջկանից։ Բայց նրա կյանքում հայտնվում է խորհրդավոր բժիշկ Քեյը։ Վերջինս հայտնում է, որ ունի ցանկացած անձի մահվան օրը գուշակելու ունակություն։ Մարդիկ, որոնք շուտով մահանալու են, սկսում են լույս արձակել, և բժիշկը տեսնում է այդ փայլը։ Նաթանի մտերիմների վրա ապացուցելով իր ճշմարտացիությունը՝ Նաթանի մեջ սարսափ է ներշնչում՝ կանխատեսելով նրա վաղաժամ մահը։ Քեյը վստահեցնում է, որ տեսնում է վախճանը, բայց դրա հետ ոչինչ չի կարելի անել։

Լիովին փոխելով Նաթանի պատկերացումները շրջակա աշխարհի նկատմամբ՝ Քեյը պատմում է, որ Նաթանը կյանք է վերադարձել, որ, ինչպես բժիշկը լինի ուղեկցորդ դեպի մյուս կյանք։ Նաթանը փորձում է ուղղել անցյալում կատարած սխալները և կարգավորել հարաբերությունները կնոջ հետ։ Հասնելով այդ ամենին՝ նա հանկարծ լույսարձակում է տեսնում Քլերի շուրջը։

## Արտադրողներ
### Նկարահանող խումբ
* Ռեժիսոր՝ Ժիլ Բուրդո
* Պրոդյուսերներ՝ Օլիվյե Դելյբոսկ, արկ Միսսոնյե
* Սցենարիստներ՝ Միշել Սպինազա, Ժիլ Բուրդո, Գիյոմ Մուսսո
* Օպերատոր՝ Լի Պինբին
* Երաժիշտ՝ Ալեքսանդր Դեսպլա
* Նկարիչներ՝ Էն Պրիտչարդ, Ջորի Ադամ, Կոլումբ Ռեբի
* Մոնտաժ՝ Վալերի Դեսեն

### Դերերում
* Ռոմեն Դյուրիս՝ *Նաթան*, փաստաբան
* Ջոն Մալկովիչ՝ *Քեյ*.
* Էվանջելին Լիլլի՝ *Քլեր*, Նաթանի կինը
* Ռիս Թոմփսոն՝ *Ջերեմի*.
* Սերգեյ Պրիսելկով՝ *դրվագ*

## Պրեմիերաների ամսաթվեր
* ՝ հունվարի 14, 2009
* ՝ սեպտեմբերի 7, 2008
* ՝ հունվարի 14, 2009
* ՝ սեպտեմբերի 25, 2010
* ՝ հունվարի 13, 2011

## Այլընտրանքային անուններ
* *Depois de Partir*՝ Բրազիլիա (DVD)
* *Después de muerto*՝ Արգենտինա (DVD)
* *Ein Engel im Winter*՝ Գերմանիա (DVD)
* *Et après*՝ Ֆրանսիա
* *O angelioforos*՝ Հունաստան (DVD)
* *Potem*՝ Լեհաստան
* *Szerelem életre-halálra*՝ Հունգարիա
* *The Messenger*՝ Շվեդիա

## Ծանոթագրություններ

## Արտաքին հղումներ
* Պաշտոնական կայք
* Պաշտոնական կայք 
*  По дороге ТУДА 
* 

Կատեգորիա:2000-ականների անգլերեն ֆիլմեր
Կատեգորիա:2008 ֆիլմեր
Կատեգորիա:Ամերիկյան դետեկտիվ ֆիլմեր
Կատեգորիա:Ամերիկյան դրամա ֆիլմեր
Կատեգորիա:Ամերիկյան թրիլեր ֆիլմեր
Կատեգորիա:Անգլերեն ֆրանսիական ֆիլմեր
Կատեգորիա:Գերմանական դրամա ֆիլմեր
Կատեգորիա:Գերմանական թրիլեր ֆիլմեր
Կատեգորիա:Կանադական ֆիլմեր
Կատեգորիա:Նյու Յորքում նկարահանված ֆիլմեր
Կատեգորիա:Ֆիլմեր մահվան մասին
Կատեգորիա:Ֆիլմեր, որոնց գործողությունները տեղի են ունենում Նյու Յորքում
Կատեգորիա:Ֆրանսիական թրիլեր ֆիլմեր
Կատեգորիա:Ֆրանսիական ֆիլմեր
Կատեգորիա:Կանադական անգլերեն ֆիլմեր
Կատեգորիա:2000-ականների ֆրանսիական ֆիլմեր
Կատեգորիա:2000-ականների կանադական ֆիլմեր
Արտաշես Սարգսյան

**Արտաշես Գագիկի Սարգսյան** (, ), հայկական ծագմամբ ռուս պրոդյուսեր, դերասան, հեռուստահաղորդավար, ռադիոհաղորդավար։ «Քոմեդի քլաբի» հիմնադիրներից մեկը, «Total Football» ամսագրի նախկին գլխավոր խմբագիր, «Նոր հայեր» թիմի անդամ։ Բեմական կեղծանունն է Տաշ։ 2015 թվականից մինչև 2017 թվականի հունվարը եղել է «Матч ТВ» ալիքի սպորտային հեռարձակումների գլխավոր խմբագիր։

## Կենսագրություն
Ավարտել է Երևանի գյուղատնտեսական ակադեմիայի գինեգործության ֆակուլտետը։ Խաղացել է «Ուրախների և հնարամիտների ակումբի»՝ «Նոր հայեր» թիմում։ 1994 և 1995 թվականներին իր կազմով հանդես է եկել ՈւՀԱ-ի առաջին լիգայում։

1996 թվականին Սարգսյանն իր թիմի հետ միասին հանդես է եկել ՈւՀԱ-ի գլխավոր լիգայում, և առաջին իսկ մրցաշրջանից հասել է մինչև կիսաեզրափակիչ, որտեղ նրանք իրենց տեղը զիջել են ապագա չեմպիոններ` «Մախաչկալայի թափառականներին»։ Նույն թվականին Յուրմալայի երաժշտական փառատոնում առաջին անգամ հանդես եկող «Նոր հայերը» անմիջապես արժանացել են երկրորդ մրցանակին՝ «Լուսավոր ՈւՀԱ»-ին։ Նույն մրցանակն Արտաշես Սարգսյանն ու իր թիմը ստացել են նաև հաջորդ փառատոնի ընթացքում։

1997 թվականի մրցաշրջանում նրանք դարձել են բարձրագույն լիգայի չեմպիոն, սակայն այս տիտղոսը կիսել են «Զապորոժիե-Կրիվոյ Ռոգ-Տրանզիտ» թիմի հետ։ 1998 թվականին «Նոր հայերը», որպես չեմպիոններ, բաց են թողել մրցաշրջանը, և կենտրոնացել են հյուրախաղերի վրա։ Այդ թվականին հայկական թիմը նվաճել է ՈւՀԱ-ի Սուպեր գավաթը, ինչպես նաև մասնակցել է ՈւՀԱ-ի երաժշտական փառատոնին, որտեղ մրցանակ չի կարողացել նվաճել։

1999 թվականին Սարգսյանն իր թիմի հետ միասին, լինելով ֆավորիտ, մասնակցել է բարձր լիգայի խաղերին, որտեղ հասել է եզրափակիչ, սակայն իր տեղը զիջել է Բելառուսի պետական համալսարանի երիտասարդ խմբին։ Բացի այդ, «Նոր հայեր» խումբը հանդես է եկել Յուրմալայի և ՈւՀԱ-ի ամառային գավաթի փառատոններում, որտեղ դարձյալ մնացել է առանց պարգևի։ 1999 թվականից հետո մասնակցել է 2000 թվականի երգիծական փառատոնին, որտեղ դարձել է «Նախագահական ՈւՀԱ»-ի մրցանակակիր։ Մասնակցել է նաև 2001 թվականի ամառային գավաթի խաղերին։ Դրանից հետո «Նոր հայեր» թիմը կենտրոնացավ հյուրախաղային գործունեության վրա՝ ելույթներ ունենալով ԱՊՀ-ի տարբեր երկրներում, Եվրոպայում, ինչպես նաև Իսրայելում և ԱՄՆ-ում։

2007 թվականին բացել է իր «TM Cafe» ռեստորանը, որը դարձել է մի քանի մրցանակների դափնեկիր։ 2010 թվականի դեկտեմբերին Արտաշես Սարգսյանը բացել է «Cafe „54“» սրճարանը, մասնակցել է «Tribeca» նախագծի ստեղծմանը։

## Ծանոթագրություններ

## Արտաքին հղումներ
* 
* 

Կատեգորիա:Հայ դերասաններ
Կատեգորիա:Հայ խմբագիրներ
Կատեգորիա:Հայ հաղորդավարներ
Կատեգորիա:Հայ պրոդյուսերներ
Կատեգորիա:Ռուս դերասաններ
Կատեգորիա:Ռուս խմբագիրներ
Կատեգորիա:Ռուս հաղորդավարներ
Բրունա Մարկեզինի

**Բրունա Մարկեզինի** (, ), բրազիլացի մոդել և դերասանուհի։

## Կենսագրություն
Մարկեզինին ծնվել է Բրազիլիայի Ռիո դե Ժանեյրո նահանգի Դուկի դի Կաշիաս քաղաքում։ Նրա իրական անունը Բրունա Ռեյս Մայա է, սակայն վերցրել է իր տատիկի ազգանունը՝ Մարկեզինի։

## Կարիերա
thumb|Բրունա Մարկեզինին 2005 թվականին
Բրունան իր կարիերան սկսել է վաղ տարիքից` նկարահանվելով գովազդներում և տեսահոլովակներում։ Նրա առաջին նկարահանումը եղել է *Gente Inocente* ծրագրում Մարսիո Գարսիայի հետ միասին։ Նրա` հեռուստասերիալում դեբյուտային նկարահանման առաջարկը եկել է Չինիհա Փոլի կողմից Բրունային տեսահոլովակում տեսնելուց հետո։ Նրա դերասանական դեբյուտը եղել է 2003 թվականին, Մանուել Կառլոսի «Կանայք սիրո մեջ» հեռուստասերիալում, որտեղ, մարմնավորելով Սալեթին, հայտնի է դարձել։ Նույն տարում մեկ այլ հեռուստասերիալում նա մարմնավորել է Ջուլյային։ 2005 թվականին «Ամերիկա» հեռուստասերիալում նա ստանձնել է կույր Մարիա Ֆլորի դերը։ 2006 թվականին նկարահանվել է «Կոբրաներ և մողեսներ» մելոդրամայում, որպես Լուրդինա։ 2007 թվականին «Արգելված ցանկություն» հեռուստասերիալում մարմնավորել է Մարիա Օուգուստային, իսկ 2008–ին «Բիզնես Չինաստանից»–ում` Ֆլոր դե Լյուսին։ 2010 թվականին «Ճակատագրի գետը» հեռուստասերիալում ստանձնել է պրոֆեսոր Թերեզայի դերը, իսկ 2011–ին «Այդ համբույրը» հեռուստասերիալում եղել է գլխավոր դերակատարներից մեկը՝ տիկին Բելեզինան։

2014 թվականին սցենարիստ Մանուել Կառլոսը Բրունային հրավիրել է նկարահանվելու «Հելենայի ստվերը» վեպի հիման վրա նկարահանվող հեռուստասերալում, Հելենայի դերում։ Դերասանուհին նաև խաղացել է Յոն Սվետնամի դրամաներից մեկում։

## Ֆիլմագրություն

## Մրցանակներ և առաջադրումներ

## Ծանոթագրություններ

Կատեգորիա:Բրազիլացի դերասանուհիներ
Կատեգորիա:Բրազիլացի մոդելներ
Կատեգորիա:Բրազիլացի ֆեմինիստներ
Կատեգորիա:Թատրոնի դերասանուհիներ
Կատեգորիա:Հեռուստատեսային դերասանուհիներ
Քիան Լոուլի

**Քիան Ռոբերտ Լոուլի** (, ), ամերիկացի վիդիոբլիգեր և դերասան։ Իր ընկերոջ և դերասան Ջեյսի Կեյլենի հետ ունի ՅուԹյուբյան ալիք։ Նրանք միասին մարմնավորել են 2017 թվականի «H8TERS» հեռուստասերիալի գլխավոր դերերը։

## Կենսագրություն
Լոուլին ծնվել է 1995 թվականի սեպտեմբերի 2-ին Այովա նահանգի Սու քաղաքում։ Վաղ տարիքում նրա ընտանիքը տեղափոխվել է Սան Կլեմենտե, որտեղ էլ նա մեծացել է։ Լոուլին ունի երկու եղբայր և երկու քույր։

## Կարիերա
### YouTube

Քիանն իր առաջին «superkian13» ալիքը բացել է 2010 թվականին։ 2011 թվականին նա բացել է ընդհանուր ալիք իր ընկեր Սեմ Պոտտերֆի հետ, և այն անվանել «kiansam13»։

Նա յութուբերներ Ջեյսի Քեյլենի, Պիկի Դիլլոնի, Տրեվոր Մորանի, Կոննոր Ֆրանտի և Սեմ Պոտտորֆի հետ միասին «Our2ndLife» ալիքի անդամ է (ավելի լավ հայտնի է որպես O2L)։ Ալիքի անդամները բաժանվել են 2014 թվականի դեկտեմբերին, իսկ 2015 թվականի հունվարին նա Քեյլոնի հետ միասին ստեղծել է ալիք։

### Դերասանական կարիերա
2015 թվականի ամռանը Քիանը նկարահանվել է «Ընտրվածը» ֆիլմի գլխավոր դերում, որի պրեմիերան տեղի է ունեցել VidCon-ի համագումարում։ Նույն տարում նա ստացել է Teen Choice Awards մրցանակը «Լավագույն յություբեր» անվանակարգում։

2016 թվականին նա Բելա Թորնի հետ միասի նկարահանվել է «Ընկերներ մինչև մահ» ֆիլմում։ Պրեմիերան տեղի է ունեցել 2016 թվականի մարտին South by Southwest-ում։ Նույն թվականին նա հայտնվել է Թայլեր Փերրիի «Հելոուին Մեդեի» ֆիլմում, որտեղ նկարահանվել է Քեյլենի հետ միասին։

2017 թվականի հունվարին նա հայտնել է նոր «H8TERS» շոուի թողարկման մասին, որում նկարահանվել է Ջեյսի հետ միասին։ Նույն թվականին խաղացել է Ռոբ Կոկրանի «Ժամանակի մատրիցան» ֆիլմում՝ Զոյի Դոյչի, Սեյջ Հելստոնի և Լոգան Միլլերի հետ միասին»։ Այդ դերի համար նա ստացել է Teen Choice Awards մրցանակը «Choice Movie: Դրամատիկ դերասան» անվանակարգով։ Նույն թվականին Քիանը «Զաք և Միյա» վեբ-սերիալում ընտրվել է Զաքի դերի համար, որը հիմնված է Ա․ Ջ․ Բետտսի համանուն վեպի վրա։

2017 թվականի սեպտեմբերին սկսել է նկարահանվել Քրիսի դերում «Ատելություն, որը սերում է ձեզանից» ֆիլմում, որը հիմնված է Էնջի Թոմասի համանուն վեպի վրա։ 2018 թվականի փետրվարի 5-ին հայտարարվել է, որ Լոուլին հեռացել է նկարահանումից ֆիլմի մեջ ներթափանցած կադրի պատճառով, որտեղ նա օգտագործել է ռասսայական վիրավորական արտահայտություն, որի հետևանքով նրա դերը և տեսարանները վերանկարահանվելու են։

## Անձնական կյանք
2013 թվականին նա սկսել է հանդիպել Էնդրիա Ռասետտի հետ, բայց 2014 թվականի կեսերից նրանք բաժանվել են։ 2017 թվականին մի քանի ամիս հանդիպել է մոդել Մերեդիտ Միկելսոնի հետ։

## Ֆիլմագրություն

## Մրցանակներ և առաջադրումներ

## Ծանոթագրություններ

Կատեգորիա:21-րդ դարի ամերիկացի տղամարդ դերասաններ
Կատեգորիա:Ամերիկացի հեռուստապրոդյուսերներ
Կատեգորիա:Ամերիկացի տղամարդ հեռուստատեսային դերասաններ
Կատեգորիա:Ամերիկացի տղամարդ կինոդերասաններ
Պյոտր Վլասենկո

**Պյոտր Ալեքսեևիչ Վլասենկո** (), Հայրենական մեծ պատերազմի մասնակից, Սումիի 167-րդ Կարմիր դրոշի հրաձգային դիվիզիայի 465-րդ հրաձգային գնդի  2-րդ հրաձգային գումարտակի նշանավոր հրաձիգ, կարմիրբանակային, Խորհրդային Միության հերոս (1943) (ավելի ուշ դարձել է արդարադատության գնդապետ)։

## Կենսագրություն
Պյոր Վլասենկոն ծնվել է 1923 թվականի նոյեմբերի 14-ին Գոլովչինո գյուղում (այժմ, Բելգորոդի շրջանի Գրայվորոնսկի քաղաքում) գյուղացիական ընտանիքում։ Նա ստացել է միջնակարգ կրթություն, աշխատել է երկաթուղու վրա։ 1943 թվականին Վլասենկոն պատրաստվում էր ծառայել բանվորների և գյուղացիների «Կարմիր բանակում»։ Նույն տարվանից գտնվել է Հայրենական մեծ պատերազմի ճակատներում։ Նա մասնակցել է Վորոնեժի ճակատում տեղի ունեցած մարտերին, 38-րդ բանակի 167-րդ ստորգետնյա ոստիկանական բաժանմունքի 465-րդ ստորգետնյա ոստիկանական հրաձիգն էր։ Աչքի է ընկել Դնեպրի մարտում։

1943 թվականի սեպտեմբերի 29-ի գիշերը 30-ին Վլասենկոն անցավ Ուկրաինայի Կիևի շրջանի Վիշգորոդ գյուղի Դնեպր հատվածը, հարմար դիրք ընտրեց և կրակ բացեց թշնամու վրա։ Վլասենկոյի գործողությունները օգնել են խորհրդային զինվորների փոքր խմբերի տեղափոխմանը։ Նաև առանձնանում է մարտերի ընթացքում առանձնանում է մարտերի ընթացքում արևմտյան ափին գտնվող կամրջի պահպանման համար։

1943 թվականի նոյեմբերի 13-ին ԽՍՀՄ Գերագույն Խորհրդի նախագահության հրամանով, «Դնեպր անցնելու և ամրոցի պահպանման ժամանակ ցուցադրած քաջության ու հերոսության» համար, Կարմիր բանակի զինվոր Պյոտր Վլասենկոն արժանացել է Խորհրդային Միության հերոսի կոչմանը և պարգևատրվել Լենինի և 3916 համարի «Ոսկե աստղ» շքանշանով։

Պատերազմից հետո Վլասենկոն շարունակում է ծառայել խորհրդային բանակում։ 1955 թվականին ավարտել է ռազմական իրավունքի ակադեմիան, աշխատել է զինվորական դատախազությունում։ 1974 թվականին ստացել է արդարադատության գնդապետի կոչում։ Նա ապրում էր Կիևում, մահացել է 1986 թվականի հոկտեմբերի 27-ին։ Թաղվել է Լուկյանովսկի ռազմական գերեզմանատանը։

## Պարգևներ
Նա նաև արժանացել է Կարմիր և Հայրենական պատերազմի 1-ին աստիճանի, ինչպես նաև մի շարք այլ շքանշանների։

## Հիշատակ
* Գրայվորոն քաղաքում կանգնեցվել է Պյոտոր Վլասենկոյի կիսանդրին։
Власенко Петр Андреевич.jpg|Խորհրդային միության հերոս Վլասենկոյի կիսանդրին
Могила Героя Советского Союза Петра Власенко.jpg|Վլասենկոյի գերեզմանաքարը Կիևի Լուկյանովսկի ռազմական գերեզմանը։


## Ծանոթագրություններ

## Գրականություն
* Герои-белгородцы. — 2-е изд., доп. — Воронеж, 1972.

Կատեգորիա:Հայրենական պատերազմի 1-ին աստիճանի շքանշանակիրներ
Կատեգորիա:«Մարտական ծառայությունների համար» մեդալով պարգևատրվածներ
Կատեգորիա:«1941-1945 թթ. Հայրենական մեծ պատերազմում Գերմանիայի դեմ տարած հաղթանակի համար» մեդալակիրներ
Կատեգորիա:Հայրենական մեծ պատերազմի մասնակիցներ
Կատեգորիա:Կարմիր դրոշի շքանշանի ասպետներ
Կատեգորիա:Լենինի շքանշանի ասպետներ
Կատեգորիա:Խորհրդային Միության հերոսներ
Կատեգորիա:ԽՄԿԿ անդամներ